kardosdrur/scandi-wiki huggingface dataset:
Mester Tidende

Mester Tidende er Danmarks største entreprenør- og håndværkeravis udgivet siden 1987. Avisen udkommer 11 gange om året og henvender sig til projekterende, rådgivende og udførende virksomheder i byggebranchen samt branchens leverandører og producenter af produkter til branchen. 

Oplaget lå i 2013 iflg. Danske Specialmedier på 22.044, samt et læsertal på 25.000 læsere iflg. Gallup. På Mester Tidendes hjemmeside findes en daglig netavis, udbudsovervågning, brancheregister, jobmarked, markedsplads og artikelarkiv.

Mester Tidende har siden starten i 1987 haft skiftende ejere og blev i 2002 overtaget af Aller Business, der ville opbygge en stor dansk fagbladsvirksomhed. Den 1. januar 2010 blev Mester Tidende overtaget af Danske Fagmedier ApS.

Ekstern henvisning
 www.mestertidende.dk

Tidsskrifter fra Danmark
Jern og Maskinindustrien

Jern & Maskinindustrien er et dansk fagblad til jern & maskinindustrien udgivet siden 1971. Avisen udkommer 22 gange om året og leverer nyheder fra ind- og udland om nye produktionsmetoder og nye produkter. Læserne får et bedre beslutningsgrundlag, hvad enten det handler om virksomhedens langsigtede strategi eller løsninger til dagligdagens produktion. 

Oplaget lå i 2013 iflg. Danske Specialmedier på 15.781, samt et læsertal på 27.000 læsere iflg. Gallup. 

På Jern & Maskinindustriens hjemmeside findes en daglig netavis, udbudsovervågning, brancheregister, jobmarked, markedsplads og artikel arkiv.

Jern & Maskinindustrien har siden starten i 1971 haft skiftende ejere og blev i 2002 overtaget af Aller Business, der ville opbygge en stor dansk fagbladsvirksomhed. Den 1. januar 2010 blev Jern & Maskinindustrien overtaget af Danske Fagmedier ApS.

Ekstern henvisning 
 www.jernindustri.dk

Tidsskrifter fra Danmark
NyhedsInformation

NyhedsInformation er Danmarks førende tværfaglige medie på pleje- og ældreområdet udgivet siden 1990. Avisen udkommer 11 gange om året og henvender sig til ledere og beslutningstagere samt private leverandører indenfor pleje- og ældreområdet. NyhedsInformation er dermed bindeled mellem den offentlige sektor og de private leverandører, som forsyner sektoren med produkter og serviceydelser. 

Oplaget lå i 2013 iflg. Danske Specialmedier på 7.945, samt et læsertal på 12.000 læsere iflg. Gallup. 

På NyhedsInformations hjemmeside findes en daglig netavis, udbudsovervågning, brancheregister, jobmarked, markedsplads og artikelarkiv.

NyhedsInformation har siden starten i 1990 haft skiftende ejere og blev i 2002 overtaget af Aller Business, der ville opbygge en stor dansk fagbladsvirksomhed. Den 1. januar 2010 blev NyhedsInformation overtaget af Danske Fagmedier ApS.

Ekstern henvisning
 www.nyhedsinformation.dk

Tidsskrifter fra Danmark
Hellen Hedemann

Hellen Hedemann (født 25. maj 1953 i Tranebjerg på Samsø) er en dansk jurist og politiker, som kortvarigt har været overborgmester i Københavns Kommune. Hun er gift med Martin Günter.

Hun blev oprindeligt uddannet farmakonom og arbejdede i Botswana og Zimbabwe fra 1978 til 1983, hvor den sociale ulighed motiverede hende til at gå ind i politik. 1984 meldte hun sig ind i SF, hvor hun har været aktiv siden.

Hedemann er optaget af videnskabsetik og forsøgspersoners rettigheder, og i fire år fra 1989 til 1993 var hun SF's lægmedlem af den Videnskabsetiske Komité for Københavns og Frederiksberg Kommuner. I 2000 blev hun cand.jur.

Hun var i perioden fra 1998 til 2005 medlem af og 1. næstformand for Københavns Borgerrepræsentation, og 25.-26. oktober 2004 var hun fungerende overborgmester i København efter Jens Kramer Mikkelsens afgang og indtil Lars Engbergs tiltrædelse. Hedemann var således Københavns første kvindelige overborgmester og den første overborgmester fra partiet SF. At hun ikke optræder på navnevæggen over overborgmestre på Københavns Rådhus førte i 2005 til kritik.

Siden 22. januar 2002 har hun været gift med partifællen Martin Günter.

Kilder 

 "Navne", Politiken.dk, 24. maj 2013.

Medlemmer af Københavns Borgerrepræsentation i 1900-tallet
Medlemmer af Københavns Borgerrepræsentation i 2000-tallet
Borgmestre i København
Borgmestre fra SF
Jurister fra Danmark
Personer fra Samsø
Peter Glarborg

Peter Glarborg (født 15. august 1959) er en dansk professor i kemiteknik ved Institut for Kemiteknik på DTU siden januar 2009. Stillingen blev oprettet i et samarbejde mellem DTU Kemiteknik, DONG Energy og Vattenfall.

Glarborg var oprindeligt uddannet som maskiningeniør og tog sin kandidatgrad på DTU i 1984, hvorfra han derefter fik en Ph.d-grad i 1987. Herefter var hans ansat nogle år som postdoc på Institut for Mekanisk Teknologi frem til 1991, hvor han blev postdoc på Institut for Kemiteknik. I 1995 blev han lektor på instituttet og fra 2009 ansat som professor.

Han beskæftiger sig særligt med forbrænding, industrielle højtemperaturprosesser og anvendelse af biomasse i til miljøvenlig produktion af el og varm. Han har samarbejde med flere danske og udenlandske virksomheder heriblandt DONG Energy, Vattenfall, B&W Energy, FLSmidth, Haldor Topsøe og Babcock & Wilcox Vølund.

Bibliografi 
 Chemically Reacting Flow: Theory and Practice, 2003,

Referencer 

Professorer fra Danmarks Tekniske Universitet
Ingeniører fra Danmark
Kemikere fra Danmark
Faglitterære forfattere fra Danmark
Alumni fra Danmarks Tekniske Universitet
Bygningssagkyndig

En bygningssagkyndig (også kaldt en byggesagkyndig) er en byggeteknisk uddannet person som er beskikket af Ministeriet for By, Bolig og Landdistrikter til at udarbejde tilstandsrapporter jf. Huseftersynsordningen.

Sekretariatet for Huseftersyn varetager administrationen af Huseftersynsordningen og beskikkelsen af bygningssagkyndige.

Eksterne henvisninger 
Håndbog for beskikkede bygningssagkyndige
Lov om beskikkede bygningssagkyndige m.v.
Bekendtgørelse om huseftersynsordningen
Søg blandt alle bygningssagkyndige

Ejendomsmarked
Stillingsbetegnelser
Carlos Finlay

Carlos Juan Finlay (født 3. december 1833, død 20. august 1915) var en cubansk læge og videnskabsmand, der opdagede stikmygs rolle i spredelsen af gul feber.

Finlay blev født Juan Carlos Finlay y Barres, i Puerto Príncipe (nuværende Camagüey) på Cuba, og er af franske og skotske efterkommere. Han byttede om på sit fødselsnavn til "Carlos Juan" senere i livet. I 1853 gik han på Jefferson Medical College i Philadelphia, Pennsylvania. Han graduerede i 1855, og færdiggjorde sine studier i Havana og i Paris. Efterfølgende slog han sig ned i Havana, hvor han åbnede en praksis i 1864.

Siden 15.- og 16. århundrede, hvor man havde første beskrivelser af sygdommen gul feber, var periodiske epidemier udbrudt på Cuba, der i særdeleshed ramte beboerne i byen Havana. Finlay, der var udbredt interesseret i epidemiologi og folkesundhed, begyndte sit arbejde med kolera, som et resultat af voldsomme udbrud af sygdommen i Havana i 1867.

Han kom til den konklusion, at sygdommen var vandbåren, hvilket senere blev bekræftet, men afvist af forlagene på det tidspunkt. Kort tid herefter begyndte Finlay på sin forsking af gul feber, og udgav sin første tese om det i 1881, hvor han konkluderede, at der var en "hypotetisk mulighed for at stikmyggen var bærer af gul feber".

Eftermæle 
I forbindelse med hans 180-års fødselsdag i 2013, havde Google lavet en såkaldt Google Doodle.

Kildehenvisninger

Litteratur 
 
 bkfa
 
 
 
 
 Mellander, Gustavo A. (1971) The United States in Panamanian Politics: The Intriguing Formative Years. Danville, Ill.: Interstate Publishers. OCLC 138568.
 Mellander, Gustavo A.; Nelly Maldonado Mellander (1999). Charles Edward Magoon: The Panama Years. Río Piedras, Puerto Rico: Editorial Plaza Mayor. . OCLC 42970390.
 Pierce J.R., J, Writer. 2005. Yellow Jack: How Yellow Fever Ravaged America and Walter Reed Discovered its Deadly Secrets. John Wiley and Sons. 
 Crosby, M.C. 2006. The American Plague: The Untold Story of Yellow Fever, The Epidemic That Shaped Our History. Berkley Books. 
 Jefferson Medical College var i 1955 vært af et internationalt symposium, der hyldede dr. Carlos Finlays bedrifter. Yellow Fever, A Symposium in Commemoration of Carlos Juan Finlay

Referencer

Eksterne henvisninger 

Personer fra Cuba
Læger
Tilstandsrapport

En tilstandsrapport er en byggeteknisk rapport, som afdækker en bygnings fysiske tilstand og bl.a. afdækker skader, der nedsætter bygningens værdi nævneværdigt.

Tilstandsrapporten udarbejdes af en beskikket bygningssagkyndig jf. huseftersynsordningen.

Foruden tilstandsrapport er elinstallationsrapport og ejerskifteforsikring lovfæstet i § 2 i lov om forbrugerbeskyttelse ved erhvervelse af fast ejendom m.v.

Eksterne henvisninger 
Sekretariatet for Huseftersyn 
køb på lex.dk

Reference 

Ejendomsmarked
MPEG-sagen

MPEG-sagen handler om at købere af fjernsyn købte et TV med MPEG2-tuner, men TV-forhandlerne fortalte dem ikke at TV-signalet senere ville skifte til MPEG4. Dermed var der folk der investerede 5-6.000 kroner i et TV fordi at de troede at det var fremtidssikret. Men 1. november 2009 kunne TV'erne ikke modtage danske public service kanaler uden en MPEG4-boks. Dansk Erhverv var dog uenige og havde et argument der sagde at forhandlerne ikke kan forudsige fremtiden. Men den 29. november 2013 afgjorde højesteret at kunderne skal have deres penge tilbage hvis de ikke er blevet informeret at de vil få brug for en boks i fjernsynets normale levetid. Dette gælder for TV der er købt efter den 9. november 2007. Omkring 90 tilsvarende klagesager i forbrugerklagenævnet havde været sat i bero afventende udfaldet af sagen.

Henvisninger
Dommen i Højesterets afgørelsesdatabase
Dommen er bragt i Ugeskrift for retsvæsen årgang 2014 s. 578. (U.2014.578H)
Forbrugerombudsmandens pressemeddelse af   29. november 2013 om sagen

Retssager i Danmark
Røræg

Røræg er æg stegt under omrøring og eventuelt efter tilsætning af væske. Uden omrøring kaldes det æggestand, 

Man regner normalt med et æg per person. Man kan tilsætte væske (ca. 30 ml per æg) for at gøre røræggen blødere (fx fond, fløde, smør, mælk, vand, madolie). Salt eller/og peber kan tilsættes for at give mere smag. De piskede æg hældes i en varm stegepande med smeltet smør og steges, mens man rører, til æggene stivner. Man kan under omrøring tilsætte ingredienser som krydderier, skinke, hakkede grønsager og ost.

Serveres gerne med brød og stegt bacon.

Røræg kan også indgå som pynt på højt belagt smørrebrød.

Betegnelsen røræg bruges også om æggesnaps: en æggeblomme rørt med sukker i en kop.

Kilder

Eksterne henvisninger 

 www.dk-kogebogen
Ægretter
Neonikotinoid

Neonikotinoider er en klasse af neuro-aktive insekticider, der kemisk minder om nikotin og er meget anvendt. Neonikotinoidet imidacloprid er for nærværende det mest anvendte insekticid i verden. Neonikotinoiderne omfatter acetamiprid, clothianidin, imidacloprid, nitenpyram, nithiazine, thiacloprid og thiamethoxam.

På grund af mistanken om at neonikotinoiderne er skyld i honningbiers massedød, Colony Collapse Disorder, (CCD), har EU fra 1. december 2013 forbudt anvendelsen af imidacloprid, thiamethoxam og clothianidin i en periode af to år. Det er i 2015 rapporteret at neonikotinoider i koncentrationer, som forekommer i sprøjtede områder, nedsætter humlebiers hjernefunktion, nedsætter formeringen og sænker kolonistørrelsen.

Et nyt større studium antyder at den kommende “insekt-apokalypse” i USA skyldes, at landbrugsområderne er blevet 48 gange mere toksiske end de var for 25 år siden, primært p.gr.a. brugen af neonicotinoiderne.

Nyt forbud 

Giftstofferne har læng været forbudt i EU til al udendørs brug, men alligevel har Danmark sammen med en række andre EU-lande givet landbruget dispensationer til at fortsætte brugen. I november 2019 meddelte regeringen, efter pres fra naturorganisationerne, at man vil udfase dispensationerne. Samtidig forbydes brugen af neonikotinoider i væksthuse og på golfbaner.

Internationalt 

Frankrig forbød i 2018 alle fem neonikotinoider , og senere på året i hele EU. Imidlertid gav myndighederne i flere lande (Østrig, Frankrig, Danmark og Storbritannien) dispensationer til at omgå forbuddet. I januar fastslog den Europæiske Unions Domstol at EU-lande ikke længere må give dispensation til at bruge sprøjtemidler, som indeholder neonikotinoider.

Kilder

Referencer

Eksterne henvisninger 
 Imidacloprid. Aktivstofoplysninger
 “Harmløs” landbrugs-gift lammer humlebier. Videnskab.dk

Insekticider
Black City (album)

Black City er debutalbummet fra det danske rockband Black City. Albummet blev udgivet i Danmark den 3. maj 2010 på Universal Music.

Albummet indeholder 12 spor, hvoraf de tre blev udgivet som single.

Historie 
Black Citys karriere blev kickstartet da pladeselskabet Universal Music hørte Bjørn Poulsens nummer "Summertime", som også er første nummer på albummet. Nummeret havde han lagt på MySpace under navnet "Raised By Pirates". Da der i slutningen af 2009 blev skrevet pladekontrakt, gik Poulsen og resten af bandet i gang med at skrive sange. Dette skete samtig med at "Summertime" allerede var blevet et stort hit, og blev spillet meget på DR P3, MTV, VH1 og Boogie.

Albummet bedste placering på IFPI Danmarks officielle danske hitliste var en 36. plads.

Modtagelse 
Black City blev godt modtaget af de danske anmeldere. Gaffas Michael Jose Gonzalez gav pladen fem ud af seks stjerner og skrev blandt andet: 

Steffen Jungersen fra BT gav det fire ud af seks stjerner under overskriften "Fest med fanden i førersædet".

MetroXpress kaldte det: "”Tight, velspillet og energisk”, mens Soundvenues Kristian Schou gav fire stjerner og nævnte: "det er lang tid siden, at jeg har hørt et dansk band, der har så godt styr på de helt fundamentale rock-dyder som Black City."

Produktion

Personel

Band 
 Bjørn Poulsen - Lead vokal, guitar og tekster
 Kristian Klærke - Guitar, kor
 Jakob Bjørn Hansen - Trommer, kor
 Torleik Mortensen - Bas
 Frederik Thaae - Klaver, percussion, guitar, kor

Produktion 
 Frederik Thaae - Produktion
 Anders Schumann - Mastering
 Kristian Thomsen - Mix
 Jeppe H. Olsen - Engineer

Sporliste 
 Summertime – 2:50
 Simple Man – 2:50
 In the Arms of Myself – 3:30
 The One You Sacrifice – 3:02
 Get on Me – 3:02
 Every Night – 3:17
 Talk to Me – 3:06
 Tomorrow May Not Come – 2:56
 Walk in the Shadow – 3:06
 Haters – 2:51
 Electricity – 4:09
 Take Me down with You – 3:02

Singler fra albummet 
 Summertime
 Every Night
 The One You Sacrifice

Eksterne henvisninger 
 Black Citys officielle hjemmeside

Referencer 

Debutalbum fra 2010
Debutalbum fra Danmark
Black City
Rockalbum fra Danmark
Niels Jacobsen (erhvervsmand)

Niels Jacobsen (født 31. august 1957 i Fredericia) er en dansk erhvervsmand og godsejer. Han var direktør for høreapparatvirksomheden William Demant Holding indtil marts 2017, og er stadigvæk bestyrelsesformand for legetøjsproducenten LEGO, og næstformand i A.P. Møller - Mærsk. 

Jacobsen er uddannet cand.oecon. fra Aarhus Universitet 1983 og blev i 1984 ansat som direktionsassistent  i Thrige-Titan A/S. I 1987 kom han som direktionsassistent til Atlas Danmark A/S, blev 1988 administrerende direktør i aktieselskabet Orion og blev 1992 koncerndirektør i William Demant Holding A/S, hvor han siden 1998 har været koncernchef.

I sin tid som bestyrelsesformand har Niels Jacobsen været med til at løfte LEGOs omsætning fra 9,5 milliarder kroner i 2008 til 23,4 milliarder kroner i 2012. I samme periode er det primære resultat i LEGO steget fra 2,1 milliarder kroner til knap 8 milliarder kroner. Han er også næstformand hos KIRKBI A/S samt formand for bestyrelsen hos islandske Össur hf. Derudover har han 55 bestyrelsesposter i forskellige virksomheder. I 2013 blev han kåret som Årets Bestyrelsesformand af PricewaterhouseCoopers. Han er medlem af VL-gruppe 2.

Han er gift med højesteretsdommer Vibeke Rønne og har to store børn fra et tidligere ægteskab. Hobbyen er jagt. Han har arvet (1990) godset Williamsborg ved Vejle Fjord efter sin far Jens Jacobsen. Siden 16. april 2010 har han været Ridder af Dannebrog.

Kilder 
 "Ukendt godsejer bliver årets mand for bordenden", Politiken.dk, 28. november 2013.

Personer i Kraks Blå Bog
Erhvervsfolk fra Danmark
Økonomer fra Danmark
William Demant Holding
A.P. Møller - Mærsk
Personer med tilknytning til LEGO
Godsejere fra Danmark
Danskere i 1900-tallet
Danskere i 2000-tallet
Riddere af Dannebrog
Personer fra Fredericia
Kirkbi
Niels Jacobsen

Niels Jacobsen er navnet på flere personer:

 Niels Jacobsen (arkitekt) (1865-1935) – dansk arkitekt og kommunalpolitiker
 Niels Jacobsen (erhvervsmand) (født 1957) – dansk erhvervsmand og godsejer
 Niels Jacobsen (manuskriptforfatter) - dansk manuskriptforfatter
Cinderella Castle

Cinderella Castle er et eventyrslot i centrum af de to Disney forlystelsesparker Magic Kingdom i Disney World i Florida og Tokyo Disneyland i Japan. Begge bygninger fungerer som ikoner for parkerne og som hovedattraktion i temaparken. 

Cinderella Castle er inspireret af en række middelalderborge og slotte, bl.a. Fontainebleau, Versailles og Chenonceau, Neuschwanstein og Alcázar af Segovia. Chefdesigneren Herbert Ryman har også nævnt Disney's tegnefilm Askepot samt et andet eventyrslot, Sleeping Beauty Castle i Disneyland i Californien.

Konstruktion

Magic Kingdom 
Cinderella Castle stod færdigt i juli 1971 efter 18 måneders byggeperiode. Tårnet er 58 meter højt målt fra betonbunden, der er placeret 1,8 meter under niveau ved vindebroen. En optisk illusion får slottet til at tage sig større ud end det er, idet proportionerne bliver mindre, jo højere tårnet er.

Tokyo Disneyland 

Cinderella Castle i Tokyo Disneyland anses generelt at være en kopi af slottet i Florida. Slottet fik nye farver i 2006 for at adskille det fra slottet i Florida.

Noter

Eksterne links 

 Cinderella Suite Pictures

Walt Disney Parks and Resorts
Bygninger, konstruktioner og anlæg i Florida
Bygninger, konstruktioner og anlæg i Tokyo
Forlystelsesparker i Japan
Beverstedt

Beverstedt er en kommune i Landkreis Cuxhaven i den tyske delstat Niedersachsen. Den ligger omkring 20 km sydøst for Bremerhaven, og 40 km nord for Bremen.

Beverstedt hørte under Ærkebispedømmet Bremen som ved Freden i Westfalen i 1648 blev det svenske hertugdømme Bremen-Verden og fra 1715 kom under den Hanoveranske krone. I 1823 blev hertugdømmet nedlagt og området blev en del af Regierungsbezirk Stade.

Beverstedt var frem til 2011 hjemsted for en Samtgemeinde.

Eksterne kilder/henvisninger 

 Gemeinde Beverstedt
 

Kommuner i Niedersachsen
Mardavij

Mardavij (; døde 935) var grundlæggere af Ziyariderne, som lykkedes med at besejre abbasidernes hær først i Hamedan og til sidst i Kashan og Isfahan. Den 2. december 931 ankom Mardavij til Isfahan, udråbte sig som konge af Iran og gjorde Isfahan til hovedstaden i sit kongedømme.

Familie og tidlige liv 
Madarvijs præcise fødselsdato er ukendt, men det antages, at han var født omkring 890'erne, da Amr Laith Saffar (879–901) og Nasr I af samaniderne herskede i henholdsvis Sistan og Khorasan. Nogle beretninger siger, at han blev født i Daylaman (i Nordvestiran) eller et eller andet sted i Mazandaran.

Der findes noget, som indikerer, at ziyaridene tilhørte Arghich-klanen, som oprindelig boede i Gilan. Mardavij var søn af Ziyar og barnebarn af Vardanshah Gili, en høvding i Argich-klanen. Medlemmer af denne klan var for det meste kendt for at være krigere (persisk: dellavar). Navnet Mardavij betyder «en mand, som kæmper modigt». Mardavij var zarathustisk og udtrykte ønske om at genoprette Perserriget med zarathustrianisme som den officielle religion i Persien.

Senere liv 
Omkring 913 sluttede Mardavij sig til Asfar Shiruyehs hær. Asfar var født i Larijan og var også zarathustiker. han hævdede at være efterkommer af Shiruyeh (også kaldt Kavadh 2.), søn og efterkommer af Khosrau 2.. Asfar var general i tjeneste hos alaviderne, som styrede Tabaristan på den tid.

Senere drog Asfar fordel af et oprør i Samanidernes hær og tog magten i Gurgan (dagens Golestan) i det nordligeøstlige Iran. Asfar tog også Amol, Qazvin, Zanjan og byen Ray og udnævnte Mardavij som guvernør i Zanjan. På grund af Asfars øgende uberegnelige opførsel, kom der stor modstand imod ham i 927, og året efter sluttede Mardavij sig til denne modstand, besejrede derefter Asfar og overtog hans landområder. På dette tidspunkt grundlagde Mardavij officielt Ziyaridenes dynasti. Kort tid efter sammensatte Mardavij en hær for at besejre abbasidernes kalif, først i Hamedan og Kashan og til sidst i Isfahan.

Da Mardavij havde kommet frem til Isfahan, redegjorde han for sit mål med styret og bad iranerne om at hjælpe ham med at genoplive Perserriget og dets zarustriske traditioner. I februar 932 holdt Mardavij og hans hof sadeh, en midvinterfest, i Isfahan og mange iranere deltog.

Død 
Blot fire år efter, at han gik ind i Isfahan og kort tid før højtiden Nowruz, blev Mardavij i 935 myrdet af sine tyrkiske slaver, Tuzun og Bajkam, som senere flygtede til Bagdad. Etter mordet på ham overtog Buyid-familien, kommandanter i Mardavijs tjeneste, hans landområder i det centrale Iran, mens Mardavijs bror Vushmgir efterfulgte ham i det nordlige Iran.

Bibliografi
 
 
 
 

Persere
Osteoblast

Osteoblast er en type celle som spiller en vigtig rolle i kroppens opbygning af knoglevæv.

Fysiologi
Histologi
Cellebiologi
Frankrigs præsidentvalg 1974

Frankrigs præsidentvalg 1974 afholdtes 5. maj og 19. maj 1981.

Kandidater 

1974
Frankrig, præsidentvalg
Loxstedt

Loxstedt (plattysk: Lox) er en by i Landkreis Cuxhaven i den tyske delstat Niedersachsen beliggende syd for Bremerhaven.

Geografi 
Loxstedt ligger på den Nordtyske Slette og er præget af gest-, marsk- und moseområder. I kommunen ligger en række beskyttede naturområder Bülter See und Randmoore, Königsmoor, Neuenlander Außendeich, Stoteler Moor og Plackenmoor. Mod vest grænser kmmunen på en 15 kilometer lang strækning til floden Weser. Mod syd løber floden Lune, der er en lille biflod til Weser, gennem kommunen, og ved den sydlige kommunegrænse løber floden Drepte.

Landsbyer i kommunen 

I kommunen ligger 21 landsbyer, hvoraf flere består af flere bebyggelser (indbyggertal fra 2004) :

Eksterne kilder/henvisninger 

 Official site 
 Local merchantmen organisation  

Kommuner i Niedersachsen
Peter Lindegaard (godsejer)

Peter Salomon Lindegaard (16. september 1832 på gården Eskelund i Gislev – 7. juli 1916) var en dansk godsejer og hofjægermester.

Han var søn af etatsråd og godsejer til Lykkesholm Otto Lindegaard og Frederikke Christiane Ramshart. I 1875 arvede han herregården Lykkesholm på Fyn, som han i 1913 solgte til et konsortium. 1870 tilbagekøbte han sin fødegård Eskelund, som han solgte i 1914 for 176.000 kr. til forpagter Aug. Thomsen. 18. april 1896 blev han Ridder af Dannebrog og senere blev han hofjægermester.

28. oktober 1857 ægtede han i Herrested Kirke Annette Louise Frederikke Crone (6. januar 1834 i Odense - 14. februar 1913 på Lykkesholm), datter af David Eberhard Crone (1786-1843) og Friderika Caspare Briand de Crèvecoeur (1793-1866).

Kilder 
 Johannes Madsen, De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant, A. Christiansen 1903, s. 483.
 Eskelund i Gislev 

Personer i Kraks Blå Bog (afdøde)
Godsejere fra Danmark
Hofjægermestre fra Danmark
Riddere af Dannebrog
Personer fra Fyn
Danskere i 1800-tallet
Danskere i 1900-tallet
Otto Lindegaard

Otto Lindegaard (17. maj 1792 – 2. december 1875) var en dansk godsejer og etatsråd, far til Peter Lindegaard.

Han var søn af etatsråd Salomon Lindegaard og Johanne Marie født Colding. 1838 overtog han Lykkesholm og Eskelund i Gislev, men solgte sidstnævnte i 1839. Den blev senere generhvervet af hans søn.

Han blev gift 29. april 1831 med Frederikke Christiane Ramshart (17. august 1792 - 20. november 1866).

Kilder 
 Slægtsside
 Opslag i Myheritage.dk
 Eskelund i Gislev 

Godsejere fra Danmark
Etatsråder fra Danmark
Danskere i 1800-tallet
Personer fra Fyn